CELEX: 62020TA0247
Language: da
Date: 2021-12-08 00:00:00
Title: Sag T-247/20: Rettens dom af 8. december 2021 — JP mod Kommissionen (Aktindsigt – forordning (EU) nr. 1049/2001 – dokumenter vedrørende almindelig udvælgelsesprøve EPSO/AD/363/18 afholdt med henblik på ansættelse af administratorer (AD 7) inden for beskatning – begrænsning af begæringen om aktindsigt – afslag på aktindsigt – artikel 4, stk. 3, i forordning nr. 1049/2001 – undtagelse vedrørende beskyttelse af beslutningsprocessen – artikel 6 i bilag III til vedtægten – udvælgelseskomitéens arbejde fortroligt – delvis aktindsigt – ansvar uden for kontraktforhold)

14.2.2022   
            
            
               DA
            
            
               Den Europæiske Unions Tidende
            
            
               C 73/36
            
         
      Rettens dom af 8. december 2021 — JP mod Kommissionen
      (Sag T-247/20) (1)
      
      (Aktindsigt - forordning (EU) nr. 1049/2001 - dokumenter vedrørende almindelig udvælgelsesprøve EPSO/AD/363/18 afholdt med henblik på ansættelse af administratorer (AD 7) inden for beskatning - begrænsning af begæringen om aktindsigt - afslag på aktindsigt - artikel 4, stk. 3, i forordning nr. 1049/2001 - undtagelse vedrørende beskyttelse af beslutningsprocessen - artikel 6 i bilag III til vedtægten - udvælgelseskomitéens arbejde fortroligt - delvis aktindsigt - ansvar uden for kontraktforhold)
      (2022/C 73/42)
      Processprog: engelsk
      
         Parter
      
      
         Sagsøger: JP (ved advokaterne S. Rodrigues og A. Champetier)
      
         Sagsøgt: Europa-Kommissionen (ved C. Ehrbar og D. Milanowska, som befuldmægtigede)
      
         Sagens genstand
      
      Dels påstand støttet på artikel 263 TEUF om annullation af Kommissionens afgørelse C(2020) 1195 final af 24. februar 2020 om en genfremsat begæring om aktindsigt i henhold til Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT 2001, L 145, s. 43), dels påstand støttet på artikel 268 TEUF om erstatning for den ikke-økonomiske skade, som sagsøgeren hævder at have lidt.
      
         Konklusion
      
      
                  1)
               
               
                  Kommissionens afgørelse C(2020) 1195 final af 24. februar 2020 om en genfremsat begæring om aktindsigt i henhold til Europa-Parlamentets og Rådets forordning (EF) nr. 1049/2001 annulleres, for så vidt som JP derved blev meddelt afslag på aktindsigt vedrørende de spørgsmål, der fremgår af afsnittene »Anchor« og »Possible questions« i den vurdering, som bedømmeren foretog af de svar, som sagsøgeren gav under det områdespecifikke interview (dokument nr. 1), og for så vidt som Kommissionen meddelte afslag på aktindsigt i de spørgsmål, der fremgår af afsnittene »Situation 1«, »Situation 2« og »Situation 3« i den vurdering, som bedømmeren foretog af de svar, som sagsøgeren gav under interviewet om generelle kompetencer (dokument nr. 2), i forbindelse med udvælgelsesprøve EPSO/AD/363/18.
               
            
                  2)
               
               
                  I øvrigt frifindes Kommissionen.
               
            
                  3)
               
               
                  Hver part bærer sine egne omkostninger.
               
            
         (1)  EUT C 222 af 6.7.2020.